ОСНОВНО УЧИЛИЩЕ „ВАСИЛ ЛЕВСКИ” – БЕЛЕНЕ

……………………………………………………………………….

##

## *ПРОГРАМА*

## *ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ (2022 – 2023)*

**І. УВОД**

Настоящата програма цели да начертае целите и задачите на работа с деца и ученици в ОУ „Васил Левски” – Белене и урежда взаимоотношенията между институциите, във връзка с предоставянето на приобщаващо образование.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование;
* Стратегия за образователна интеграция на децата и учениците от етническите малцинства;
* Закон за защита от дискриминация;
* Конвенция за борба срещу дискриминацията в областта на образованието.

Програмата включва реда и начините за оказване на обща и допълнителна подкрепа на всички деца и ученици, които имат необходимост от такива в ОУ «Васил Левски», съобразно конкретните лични интереси, потребности и нужди.

Уязвими групи в ОУ «Васил Левски» са деца и ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца с изявени дарби, деца-сираци и полусираци, деца-бежанци, деца от различни етнически групи и др. с други идентифицирани нужди.

**II. Подкрепа на личностното развитие**

Подкрепата на личностното разитие се осъществява във връзка и в корелация с разработените областни стратегии за покрепа на личностното развитие, както и въз основа на анализ на необходимостта от обща и допълнителна подкрепа.

***2.1 Обща подкрепа***

За организиране на покрепата на личностното развитие в ОУ „Васил Левски” за координатор е определен ресурсният учител, който изпълнява функциите си съобразно нормативните документи.

Общата подкрепа в ОУ „Васил Левски” се осъществява от екип, ръководен от координатора, както и обществен възпитател. Общата подкрепа е насочена към развитие на потенциала на всяки ученик. Общата подкрепа включва различна екипна работа също така и между отделните специалисти и осигуряване или насочване към занимания по интереси. Заниманията по интереси могат да се организират от ОУ „Васил Левски”, от ЦОП или други центрове за личностно развитие.

Кариерното ориентиране, провеждано от педагогическия съветник или консултант от кариерен център също е част от общата подкрепа на учениците от първи до последния клас за училището.

В ОУ „Васил Левски” функционира училищна библиотека, ръководена от определен за целта служител, която чрез осъществяване на различни дейности представлява част от общата покрепа на децата и учениците.

Описаните в ПУД морални и материални награди също са част от предоставяната от ОУ „Васил Левски” обща подкрепа.

***2.2. Допълнителна подкрепа***

Допълнителната подкрепа се осъществява въз основа на направена оценка на индивидуалните способности на опрелено дете или ученик от ОУ „Васил Левски”

Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование.

Учениците, за които може да се поиска оценка на способностите са от следните уязвими групи:

-деца със специални образователни потребности – в началото на учебната година

- деца с хронични заболявания

- деца в риск

Допълнителната подкрепа включва:

- работа с дете или ученик по конкретен случай

- психо-социална рехабилитация

-рехабилитация на слуха

-зрителна рехабилитация

-рехабилитация на комуникативни нарушения

-осигуряване на достъпна архитектурна среда

-специализирани средства

-ресурсно подпомагане

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, ОУ „Васил Левски” уведомява отдел „Закрила на детето“ към ССП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При наличие на три и повече деца/ученици в паралелка се осигурява помощник-учител за подпомагане работата на учителите.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също така се изготвя и индивидуален учебен план или учебен план за обучение в комбинирана форма на обучение. За ученици с изявени дарби също се изработва индивидуален учебен план.

**III. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности**  | **Срок**  | **Отговорник** | **Забележка**  |
| Идентифициране на ученици, които имат необходимост от обща подкрепа  | постоянен  | Ресурсен учител, класен р-л |  |
| Екипна работа на учителите от даден клас  | постоянен  | класни ръководител, учители  | при необходимост |
| Определяне на координатор на екипа за оказване на подкрепа  | до 10.09.22г. | директор |  |
| Награждаване на ученици  | текущ | директор, заместник-директор  | при и по определен повод за поощрение |
| Дейности на училищната библиотека, свързани с четивна грамотност | 02.11.22г., 01.04.23г. | завеждащ библиотека | да се направи по повод Деня на книгата |
| Представяне на дейности по интереси в училището  | 15.09.22г. | учители в ПИГ |  |
| Представяте на дейностите по интереси на др.институции в града | 15.10.22г. | представители на центровете | при проявен интерес от страна на центровете |
| Кариерно ориентиране и консултиране в класовете от 3 до 7 | 01.12.22г.,01.05.23г. | кариерен консултант; класен ръководител, гости |  |
| Идентифициране на ученици със СОП | целогодишно  | класни ръководител, учители, логопед, ресурсен учител |  |
| Оценка на потребности на ученици със СОП  | целогодишно  | ресурсен учител и екип  | не по-късно от 3 месеца след идентифициране на нуждата |
| Логопедична терапия, рехабилитация и консултации | целогодишно  | Логопед от Плевен |  |
| Психологическа подкрепа, психо-социална рехабилитация и консултации | целогодищно  | психолог по проект |  |
| Превантивни мерки за недопускане отпадане от училище  | целогодишно | директор, зам.-директор, учители, психолог по проект |  |
| Стимулиране участието на деца с изявени дарби в състезания и олимпиади  | целодогодишно, | учители |  |
| Стимулиране участието на деца и ученице от различни етнически групи в състезания и олимпиади | целодогодишно, | учители |  |
| Съвместни дейности с МКБППМН | целогодишно, по график | УКБППМН, директор, районна адиминстрация |  |
| Обучение на педагогически специалисти за работа в мултикултурна среда | по график, заложен в план за квалификация  | директор, главен учител |  |

**V. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институциии, неправителствения сектор и училищната общност. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели.

Настоящата програма е актуализирана на заседание на ПС, проведено на 09.09.2022г. и утвърдена от директора със Заповед .